བོད་ལྗོངས་བོད་ཡིག་དཔེ་རྙིང་དཔེ་སྐྲུན་ཁང་།བོད་རང་སྐྱོང་ལྗོངས་ནི་བོད་རིགས་གཙོ་བོར་གྱུར་པའི་གྲངས་ཉུང་མི་རིགས་ས་ཁུལ་ཞིག་ཡིན་པས།བོད་ཡིག་དཔེ་རྙིང་གི་གྲངས་འབོར་ཤིན་ཏུ་མང་ལ་སྣ་རིགས་ཧ་ཅང་ཕུན་སུམ་ཚོགས་པོ་ཡོད་པ་དེ་དག་ལ་ཆབ་སྲིད་དང་།དཔལ་འབྱོར།ལོ་རྒྱུས།ཆོས་ལུགས།མཚན་ཉིད་རིག་པ།རྩོམ་རིགསྐད་ཡིགགསོ་རིགགནམ་རིག་སྐར་རྩིས།བཟོ་རྩལ།དམག་དོན།ས་ཁམས།ལུས་རྩལ་ལ་སོགས་པའི་ནང་དོན་ཚུད་ཡོད།རྩ་ཆེའི་གཞུང་ལུགས་དེ་ཚོར་རིག་གཞུང་ཞིབ་འཇུག་གི་རིན་ཐང་ཧ་ཅང་ཆེན་པོ་ལྡན་ཡོད་ལ་དེ་ནི་ཀྲུང་ཧྭ་མི་རིགས་ཀྱི་རིག་གནས་ནོར་མཛོད་ཁྲོད་ཀྱི་གལ་ཆེའི་གྲུབ་ཆ་ཞིག་ཡིན་པས།སྔར་ལས་ལྷག་པའི་སྒོ་ནས་མི་རིགས་ཀྱི་རིག་གནས་ཤུལ་བཞག་རྒྱུན་འཛིན་དང་གོང་འཕེལ་བཏང་སྟེ་རང་ལྗོངས་ཀྱི་དཔལ་ཡོན་གསུམ་འཛུགས་སྐྲུན་བྱེད་པའི་ཁྲོད་དུ་དགེ་མཚན་ལྡན་པའི་ནུས་པ་འདོན་སྤེལ་བྱ་ཕྱིར།ཏང་ཀྲུང་དབྱང་དང་རྒྱལ་སྲིད་སྤྱི་ཁྱབ་ཁང་གི་དཔེ་རྙིང་ལེགས་སྒྲིག་གིས་མེས་རྒྱལ་གྱི་རྩ་ཆེའི་རིག་གནས་ཤུལ་བཞག་རྒྱུན་འཛིན་བྱེད་རྒྱུ་དེ་ནི་གལ་འགངས་ཤིན་ཏུ་ཆེ་ལ་ཕ་ཚ་བུ་རྒྱུད་དང་འབྲེལ་བའི་ལས་དོན་ཞིག་རེད།ཅེས་དང་གྲངས་ཉུང་མི་རིགས་ཀྱི་དཔེ་རྙིང་ནི་མེས་རྒྱལ་གྱི་རྩ་ཆེའི་རིག་གནས་ཤུལ་བཞག་ཁྲོད་ཀྱི་ཁག་ཅིག་ཡིན་པས།གྲངས་ཉུང་མི་རིགས་ཀྱི་དཔེ་རྙིང་མྱུར་སྐྱོབ་དང་ལེགས་སྒྲིག་བྱེད་རྒྱུ་ནི་གལ་འགངས་ཤིན་ཏུ་ཆེ་བའི་ལས་དོན་ཞིག་རེད་ཅེས་པའི་མཛུབ་སྟོན་གྱི་དགོངས་དོན་ལ་བརྩི་སྲུང་ཞུས་ཏེ།བོད་ལྗོངས་སྤྱི་ཚོགས་ཚན་རིག་ཁང་གིས་ལོའི་ཟླ་ཚེས་ཉིན་བོད་རང་སྐྱོང་ལྗོངས་མི་དམངས་སྲིད་གཞུང་ལ་བོད་ཡིག་དཔེ་རྙིང་ལེགས་སྒྲིག་དང་དཔེ་སྐྲུན་སྐོར་གྱི་ལག་བསྟར་ཇུས་གཞིའི་སྙན་ཞུ་དངོས་སུ་ཕུལ་ཞིང་།ལོ་དེ་རང་ལ་རང་སྐྱོང་ལྗོངས་མི་དམངས་སྲིད་གཞུང་གིས་ཆོག་མཆན་གནང་བ་གཞིར་བཟུང་བོད་ཡིག་དཔེ་རྙིང་ལེགས་སྒྲིག་དང་དཔེ་སྐྲུན་ལས་དོན་གྱི་འགོ་ཁྲིད་ཚོགས་ཆུང་དང་རྩོམ་སྒྲིག་ཨུ་ཡོན་ལྷན་ཁང་བཙུགས་པ་དང་སྦྲེལ་བོད་ཡིག་དཔེ་རྙིང་དཔེ་སྐྲུན་ཁང་འཛུགས་རྒྱུའི་གྲ་སྒྲིག་ཧུར་ཐག་བྱས།དེ་དང་ཆབས་ཅིག་བོད་ལྗོངས་མི་དམངས་དཔེ་སྐྲུན་ཁང་གིས་ཀྱང་ལོའི་ཟླ་ཚེས་ཉིན་རྒྱལ་ཁབ་དཔེ་སྐྲུན་ཅུས་ལ་བོད་ལྗོངས་བོད་ཡིག་དཔེ་རྙིང་དཔེ་སྐྲུན་ཁང་འཛུགས་འཐུས་ཆོག་པ་མ་ཟད་དཔེ་སྐྲུན་ཁང་གི་ཨང་རྟགས་ཀྱང་གསོལ་རས་ཡོང་བ་ཞུ་རྒྱུའི་སྙན་ཞུ་ཕུལ།ལོའི་ཟླ་ཚེས་ཉིན་རྒྱལ་ཁབ་དཔེ་སྐྲུན་ཅུས་ཀྱིས་བོད་ཡིག་དཔེ་རྙིང་དཔེ་སྐྲུན་ཁང་གྲབས་འཛུགས་ཀྱི་ལས་དོན་སྤེལ་རྒྱུར་མོས་མཐུན་ཡོད་ལོའི་དཔེ་སྐྲུན་ཕྱོགས་བསྡུས་ཡིག་ཨང་ཅེས་པའི་ཡིག་ཆ་གཤམ་སྤེལ་གནང་བ་ནས་བཟུང་བོད་ཡིག་དཔེ་རྙིང་དཔེ་སྐྲུན་ཁང་གྲབས་འཛུགས་ཀྱི་ལས་དོན་དངོས་སུ་འགོ་ཚུགས།དེའི་རིང་བོད་རང་ལྗོངས་བོད་ཡིག་དཔེ་རྙིང་ལས་དོན་གྱི་འགོ་ཚོགས་ཆུང་དང་བོད་ཡིག་དཔེ་རྙིང་དཔེ་ཚོགས་ཀྱི་རྩོམ་སྒྲིག་ཨུ་ཡོན་ལྷན་ཁང་ཡང་བཙུགས་ཐོགདེ་སྔའི་རང་སྐྱོང་ལྗོངས་མི་དམངས་སྲིད་གཞུང་གི་ཀྲུའུ་ཞི་རྡོ་རྗེ་ཚེ་བརྟན་གྱིས་བོད་རང་སྐྱོང་ལྗོངས་བོད་ཡིག་དཔེ་རྙིང་ལས་དོན་འགོ་ཁྲིད་ཚོགས་ཆུང་གི་ཙུའུ་ཀྲང་དང་།ལྷག་པ་ཕུན་ཚོགས་དང་ཆབ་སྤེལ་ཚེ་བརྟན་ཕུན་ཚོགས་གཉིས་ནས་ཙུའུ་ཀྲང་གཞོན་པ།ཝང་ཅན་རང་སྐྱོང་ལྗོངས་དཔེ་སྐྲུན་ཅུས་དང་།སྐལ་བཟང་སྒྲོལ་དཀར།རང་སྐྱོང་ལྗོངས་ཡིག་ཚགས་ཅུས་འཇམ་དབྱངས།རང་སྐྱོང་ལྗོས་རིག་དངོས་དོ་དམ་ཨུ་ཡོན་ལྷན་ཁང་དེ་བཞིན་གྲོང་ཁྱེར་ལྷ་ས་ཆོས་དོན་ཅུས་དང་།གཞིས་རྩེ་ས་ཁུལ་རིག་གནས་ཅུས།དཔེ་རྙིང་དཔེ་སྐྲུན་ཁང་བཅས་སོ་སོའི་འགན་ཁུར་བློ་མཐུན་མི་རེ་བཅས་ནས་འགོ་ཁྲིད་ཚོགས་ཆུང་གི་ཁོངས་མིའི་འགན་བཞེས་པ་རེད།བོད་ཡིག་དཔེ་རྙིང་དཔེ་ཚོགས་ཀྱི་རྩོམ་སྒྲིག་ཨུ་ཡོན་ལྷན་ཁང་ནི་ཆབ་སྤེལ་ཚེ་བརྟན་ཕུན་ཚོགས་དང་།དུང་དཀར་བློ་བཟང་འཕྲིན་ལས།རྡོ་རྗེ་རྒྱལ་པོ།ཧོར་ཁང་བསོད་ནམས་དཔལ་འབར།དཔེ་རྙིང་དཔེ་སྐྲུན་ཁང་གི་ཆེད་ལས་བྱེད་སྒོའི་འགན་འཁུར་མི་སྣ་དང་གཙོ་བོའི་ཆེད་ལས་མི་སྣ་བཅས་ལས་གྲུབ་ཡོད།ལོ་གསུམ་ལ་ཉེ་བའི་གྲབས་འཛུགས་ཀྱི་ལས་དོན་སྒྲུབ་པ་བརྒྱུད།ལོར་རྒྱལ་ཁབ་གསར་འགྱུར་དཔེ་སྐྲུན་ཧྲུའུ་ཡིས་ལོའི་གསར་འགྱུར་དཔེ་སྐྲུན་དཔེ་དེབ་ཀྱི་ཡིག་ཨང་པ་སྟེ་བོད་ཡིག་དཔེ་རྙིང་དཔེ་སྐྲུན་ཁང་དངོས་སུ་འཛུགས་རྒྱུར་མོས་མཐུན་ཡོད་ཅེས་པའི་ཡིག་ཆ་གཤམ་སྤེལ་གནང་བ་དང་སྦྲེལ་དཔེ་སྐྲུན་ཁང་དེའི་ལས་ཀའི་ཁྱབ་ཁོངས་གཙོ་བོ་བོད་ཞི་བའི་བཅིངས་འགྲོལ་མ་ཐོབ་གོང་གི་བོད་ཡིག་དཔེ་དེབ་དང་།གནའ་རབས་ཀྱི་ཤིང་བྱང་།དེ་བཞིན་ལྕགས་རིགས་ལུགས་ཡིག་དང་རྡོ་བརྐོས་ཡི་གེ་སོགས་ལེགས་སྒྲིག་དཔེ་སྐྲུན་བྱ་རྒྱུ་དེ་ཡིན་ལ་ཡུན་རིང་གི་དཔེ་སྐྲུན་འཆར་འགོད་དང་ལོ་རེའི་འཆར་གཞི་བཟོ་དགོས་ཤིང་།དཔེ་དེབ་འདོན་རྒྱུའི་སྤུས་ཚད་མཐོར་འདེགས་གཏོང་རྒྱུར་དོ་སྣང་གིས་རང་གི་དམིགས་བསལ་ཁྱད་ཆོས་ཐོན་པ་བྱེད་དགོས་ཞེས་པའི་བླང་བྱ་ཡང་བཏོན་ནས་དཔེ་སྐྲུན་གྱི་ཁྱབ་ཁོངས་དང་ལས་འགན་ཁ་གསལ་གཏན་འབེབས་གནང་ཡོད།